CELEX: 31983R1022
Language: el
Date: 1983-04-28
Title: Κανονισμός (ΕΟΚ) αριθ. 1022/83 του Συμβουλίου της 28ης Απριλίου 1983 περί τρίτης παρατάσεως της γαλακτοκομικής περιόδου 1982/83

Avis juridique important

|

31983R1022

Κανονισμός (ΕΟΚ) αριθ. 1022/83 του Συμβουλίου της 28ης Απριλίου 1983 περί τρίτης παρατάσεως της γαλακτοκομικής περιόδου 1982/83  

Επίσημη Εφημερίδα αριθ. L 116 της 30/04/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1022/83 ΤΟΥ ΣΥΜΒΟΥΛΙΟΥ  της 28ης Απριλίου 1983  περί τρίτης παρατάσεως της γαλακτοκομικής περιόδου 1982/83  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 2,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 957/83 (3), παρατάθηκε η γαλακτοκομική περίοδος 1982/83 μέχρι τις 30 Απριλίου 1983·  ότι αποδείχθηκε αναγκαίο να επανεξετασθούν, στο σύνολό τους, τα προβλήματα που συνδέονται με τον καθορισμό των τιμών για την επόμενη περίοδο, γεγονός που συνεπάγεται καθυστέρηση του καθορισμού των τιμών αυτών· ότι είναι, ως εκ τούτου, αναγκαίο να παραταθεί η περίοδος εμπορίας 1982/83 στον τομέα του γάλακτος και των γαλακτοκομικών προϊόντων μέχρι τις 22 Μαΐου 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η γαλακτοκομική περίοδος 1982/83 λήγει στις 22 Μαΐου 1983, η δε γαλακτοκομική περίοδος 1983/84 αρχίζει στις 23 Μαΐου 1983.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 106 της 23. 4. 1983, σ. 1.